чрез вдишване представлява риск. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът също така стигна до заключението, че е тя е ефективна като консервант за фуражи.
 (6)
 В становището си от 27 януари 2015 г. (4) Органът заключи, че при предложените условия на употреба лимонената киселина, получена от Aspergillus niger DSM 25794, CGMCC 4513/CGMCC 5751 или CICC 40347/CGMCC 5343, не се отразява неблагоприятно върху здравето на животните и безопасността на потребителите, нито върху околната среда. Той също така заключи, че добавката има потенциално опасно въздействие върху кожата, лигавиците и очите и че експозицията чрез вдишване представлява риск. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът също така заключи, че веществото може да има потенциал да действа като регулатор на киселинността във фуражите. Въпреки това неговата ефикасност като консервант, макар и добре позната в храните, не е доказана в достатъчна степен поради липсата на статистически анализ, предоставен от проектното проучване.
 (7)
 Въпреки че статистическите доказателства от предоставените изследвания са нeубедителни, вече издаденото разрешение за употреба на лимонена киселина в храни за същата функция се счита за достатъчно доказателство за ефективността на веществото като консервант при спазване на условията, предвидени в Регламент (ЕО) No 429/2008 на Комисията (5).
 (8)
 В становищата си от 1 юли 2014 г. (6) и 8 септември 2015 г. (7) Органът заключи, че при предложените условия на употреба сорбиновата киселина и калиевият сорбат не се отразяват неблагоприятно върху здравето на животните и безопасността на потребителите, нито върху околната среда. Той също така заключи, че добавките дразнят кожата, очите и дихателните пътища. Поради това Комисията счита, че е необходимо да се вземат съответните предпазни мерки, за да се предотврати неблагоприятно въздействие върху човешкото здраве, по-специално по отношение на потребителите на добавките. Органът също така стигна до заключението, че сорбиновата киселина и калиевият сорбат са разрешени добавки в храните за употреба като консерванти в Съюза. Разумно е да се очаква, че ефектът в храните ще бъде наблюдаван и във фуражите, когато те се използват в сравними концентрации и при сходни условия.
 (9)
 В становищата си от 1 февруари 2012 г. (8) и 6 май 2021 г. (9) Органът заключи, че при предложените условия на употреба оцетната киселина, натриевият диацетат и калциевият ацетат не се отразяват неблагоприятно върху здравето на животните и безопасността на потребителите, нито върху околната среда. Той също така заключи, че разредената киселина се счита за дразнител, докато при по-високи концентрации тя е корозивна и има особен риск за очите. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на потребителите на добавката. Органът също така стигна до заключението, че оцетната киселина, натриевият диацетат и калциевият ацетат са разрешени добавки в храните за употреба като консерванти в Съюза.